་ཡེ་ཤེས་ལྔ་ལྡན་དུ་ཐག་ཆོད་པའི་མོས་གུས་ཁ་ཞེ་མེད་པས་གསོལ་བ་འདེབས་པའོ། །
ལྔ་པ་མི་འབྲལ་བའི་དམ་ཚིག་ནི། རབ་བླ་ན་མེད་པའི་རྡོ་རྗེ་དྲིལ་བུ་དང་མི་འབྲལ་བ་སྟེ་་
རིགས་ཀྱི་བདག་པོ་བླ་མ་མི་བསྐྱོད་པ་ཡབ་ཡུམ་སྤྱི་བོར་བསྒོམ་པ་ཁོ་ནས་འགྲུབ་སྟེ་ཡབ་ལ་
རྡོ་རྗེ་དང༌། ཡུམ་ལ་དྲིལ་བུའི་སྒྲས་བསྟན་པའོ། །འབྲིང་མཚོན་བྱ་དོན་གྱི་རྡོ་རྗེ་དྲིལ་་་་་
བུ་སྟེ་སྟོང་ཉིད་སྙིང་རྗེའི་སྙིང་པོ་ཅན་བསྒོམ་པས་འགྲུབ་སྟེ་སྙིང་རྗེ་ཆེན་པོ་ལ་རྡོ་རྗེ་དང་སྟོང་་
པ་ཉིད་ལ་དྲིལ་བུའི་སྒྲས་བསྟན་པའོ། །ཐ་མ་མཚོན་བྱེད་བརྡའི་རྡོ་རྗེ་དྲིལ་བུ་མཚན་ཉིད་་
དང་ལྡན་པ་རབ་གནས་ཅན་དགོས་ཆེད་ཁྱད་པར་ཅན་བྱུང་བའི་ཚེ་ཞག་བདུན་འབྲལ་བར་་་
གནང་དེ་ལྟ་བུའི་དགོས་པ་ཁྱད་པར་ཅན་མེད་ན་ཞག་གཅིག་ཀྱང་མི་འབྲལ་བར་འཆང་་་་་་
དགོས་སོ། །གསང་དབང་གི་མཉམ་བཞག་གི་དམ་ཚིག་བདག་བྱིན་གྱིས་བརླབས་པ་་་་
སྔགས་ཀྱི་ལམ་རྗེས་སྤྱོད་རང་བྱུང་གི་ཡེ་ཤེས་བཞི། བཟའ་བ་གསལ་སྟོང་ཟུང་འཇུག་གི་
ཏིང་ངེ་འཛིན། བསྲུང་བ་རླུང་དང་གཏུམ་མོའི་རྣལ་འབྱོར་དང་འགལ་བ་མཐའ་དག །
མི་འབྲལ་བ་ནི་རླུང་ཞི་དྲག་གི་རྣལ་འབྱོར་གང་རུང་ངོ༌། །དང་པོ་མཉམ་བཞག་གི་དམ་་་་་
ཚིག་ནི། རབ་གཏུམ་མོའི་དམིགས་རྐང་བཅོ་བརྒྱད། འབྲིང་འཁོར་ལོ་ལ་བརྟེན་པ་་་་
གསུམ༑ ཐ་མ་གང་ཡང་རུང་བ་གཅིག་གོ །གཉིས་པ་རྗེས་ཐོབ་ནི། རབ་སྐྱོན་ཅན་་
རྣམས་བྱུང་རྒྱལ་གྱི་གནད་ཀྱིས་བསྐྱང་ནས་སྐྱོན་མེད་འབའ་ཞིག་ཏུ་ཚུལ་བཞིན་དུ་སྐྱོང་་་་་་
བའོ་༑ །འབྲིང་གང་ཡང་རུང་བ། ཐ་མ་རྣམ་གྲངས་རྗེས་སུ་དྲན་པ་ཙམ་མོ། །
གསུམ་པ་བཟའ་བའི་དམ་ཚིག་ནི། རབ་གསལ་སྟོང་ཟུང་འཇུག་སྐྱོན་མེད། འབྲིང་ལྟ་
བས་རྒྱས་གདབ་པ། ཐ་མ་གསལ་སྟོང་རྗེས་སུ་དྲན་པ་ཙམ་མོ། །བཞི་པ་བསྲུང་བའི་་་་
དམ་ཚིག་ནི། རབ་རླུང་དང་གཏུམ་མོའི་རྣལ་འབྱོར་དང་འགལ་བ་མཐའ་དག་སྟེ། མེ་་
དང་ཉི་མ་ལ་འདུག་པ་རྔུལ་ཐོན་པའི་དྲག་ཤུལ་གྱི་ལས་བྱེད་པ་མཐའ་དག་ལན་ཚྭ་ཧ་ཅང་ཆེ་
བ་བསྟན་པ། མདོ་ཀློག་པ་དང་སྔགས་བཟླ་བ་སོགས་ངག་གི་ལས་དྲག་པོ་རྣམས་སྤང་་་་་
བའོ༑ །འབྲིང་དེ་དག་ལས་སྤང་བྱ་གསུམ་ཙམ་སྤང་བ། ཐ་མ་སྲོག་རྩོལ་གྱི་མི་མཐུན་་་
པའི་ཕྱོགས་རྣམས་སྤང་བའོ། །ལྔ་པ་མི་འབྲལ་བའི་དམ་ཚིག་ནི། རབ་རླུང་སྦྱོར་རྣམ་་་
264

བཞི༑
པ་བདུན་ཀ །འབྲིང་ཞི་དྲག་གཉིས། ཐ་མ་ཞི་དྲག་གང་རུང་སྟེ་དེའང་ཞི་བ་ནི་སྲོག་་་་་
རྩོལ་རྡོ་རྗེའི་བཟླས་པ་དང་དྲག་པོ་ནི་ཁ་སྦྱོར་རོ། །གསུམ་པ་ཤེས་རབ་ཡེ་ཤེས་ཀྱི་་་་
མཉམ་བཞག་གི་དམ་ཚིག་དཀྱིལ་འཁོར་འཁོར་ལོ། །རྗེས་སྤྱོད་ཡས་བབ་ཀྱི་དགའ་བ་་་་་
བཟའ་བ་བདེ་སྟོང་ཟུང་འཇུག་གི་ཏིང་ངེ་འཛིན། བསྲུང་བ་ཐིག་ལེ་འཛག་པ་་་་་
དྲུག ༑མི་འབྲལ་བ་དངོས་དང་ཡེ་ཤེས་ཀྱི་ཕྱག་རྒྱ་གང་རུང་ངོ་། །དང་པོ་མཉམ་བཞག་
གི་དམ་ཚིག་ནི། རབ་དངོས་ཀྱི་ཕྱག་རྒྱ་བསྟེན་པ། འབྲིང་ཡེ་ཤེས་ཀྱི་ཕྱག་རྒྱ། ཐ་་་་
མ་འོག་སྒོ་གསང་བའི་སྙོམས་འཇུག་གོ །གཉིས་པ་རྗེས་སྤྱོད་ཀྱི་དམ་ཚིག་ནི། རབ་་་་་
ཡས་འབབ་ཀྱི་དགའ་བ་བཞི་ལས་གོང་མ་གསུམ་བྱུང་རྒྱལ་དུ་བཏང་ནས་བཞི་པ་ལྷན་ཅིག་་
སྐྱེས་པའི་དགའ་བ་དེ་ཚུལ་བཞིན་སྐྱོང་བའོ། །འབྲིང་གང་ཡང་རུང་བ། ཐ་མ་དགའ་་་་
བཞིའི་རྣམ་གྲངས་རྗེས་སུ་དྲན་པ་ཙམ་མོ། །གསུམ་པ་བཟའ་བའི་དམ་ཚིག་ནི། རབ་་
བདེ་སྟོང་ཟུང་འཇུག་སྐྱོན་མེད་ཀྱི་ངང་དུ་འཇོག་པ། འབྲིང་ལྟ་བས་རྒྱས་གདབ་པ། ཐ་
མ་བདེ་སྟོང་རྗེས་སུ་དྲན་པ་ཙམ་མོ། །བཞི་པ་བསྲུང་བའི་དམ་ཚིག་ནི། རབ་འཛག་པ་
དྲུག་ཀ་བསྲུང་དགོས་ཏེ། དེ་གང་ཞེ་ན། བདེ་གདོན་ཟས་སྤྱོད་ནད་རིག་འཛག །
ཅེས་པ་སྟེ། དང་པོ་ནི། བདེ་བས་རྐྱེན་བྱས་ནས་འཛག་པའོ། །གཉིས་པ་ནི།
གདོན་གྱི་རྐྱེན་གྱིས་འཛག་པའོ། །གསུམ་པ་ནི། ཟས་ཀྱི་རྐྱེན་གྱིས་འཛག་པའོ། །
བཞི་པ་ནི། སྤྱོད་ལམ་གྱི་རྐྱེན་གྱིས་འཛག་པའོ། །ལྔ་པ་ནི། ནད་ཀྱི་རྐྱེན་གྱིས་་་་་་
འཛག་པའོ། །དྲུག་པ་ནི། རིག་མའི་རྐྱེན་གྱིས་འཛག་པའོ། །ལྔ་པ་མི་འབྲལ་བའི་་་་
དམ་ཚིག་ནི། རབ་ལྷན་ཅིག་སྐྱེས་པའི་བུ་མོ་སྟེ་ཡེ་ཤེས་ཀྱི་མཁའ་འགྲོ་མའོ། །འབྲིང་་་
ཞིང་སྐྱེས་ཀྱི་བུ་མོ་སྟེ། དེ་ལ་པདྨ་ཅན་དང་། རི་དྭགས་ཅན་དང་། གླང་པོ་ཅན་་་
དང་༑ རི་མོ་ཅན་དང༌། དུང་ཅན་མ་དང༌། སྣ་ཚོགས་ཅན་མ་རྣམས་སོ། །ཐ་མ་་་་
ནི་སྔགས་སྐྱེས་ཏེ་དབང་གིས་རྒྱུད་སྨིན་ལ་མ་ཉམས་པའི་བུ་མོའོ། །དབང་བཞི་པའི་་་་་་
མཉམ་གཞག་གི་དམ་ཚིག་རྡོ་རྗེ་རྦ་རླབས། རྗེས་སྤྱོད་མས་བརྟན་གྱི་དགའ་བ་བཞི།
བཟའ་བ་བདེ་ཆེན་བདེ་སྟོང་ཟུང་འཇུག །བསྲུང་བ་ཤེས་བྱའི་སྒྲིབ་པ་ཉམས་སྐྱོན་ཅན་་་
བརྒྱད༑ མི་འབྲལ་བ་བུ་མོ་པདྨ་ཅན་ནོ། །དང་པོ་མཉམ་བཞག་གི་དམ་ཚིག་ནི།
265

རབ་པདྨ་ཅན་དངོས་ལ་བརྟེན་ནས་ལམ་གྱི་ཉམས་བསྐྱེད་པ། འབྲིང་ཡེ་ཤེས་ཀྱི་པ་་་་་་་
ཅན་ལ་བརྟེན་པ། ཐ་མ་རྣམ་ཐར་སྒོ་གསུམ་གྱི་དོན་དྲན་པའོ། །གཉིས་པ་རྗེས་ཐོབ་་་་་
ནི༑ རབ་མས་བརྟན་གྱི་དགའ་བ་བཞི་ཇི་ལྟ་བ་བཞིན་དུ་འཆར་བ། འབྲིང་གང་ཡང་་་་
རུང་བ། ཐ་མ་དགའ་བཞིའི་རྣམ་གྲངས་རྗེས་སུ་དྲན་པ་ཙམ་མོ། །གསུམ་པ་བཟའ་་་་་
བའི་དམ་ཚིག་ནི། རབ་བདེ་ཆེན་བདེ་སྟོང་སྐྱོན་མེད་པ། འབྲིང་བདེ་སྟོང་ཟུང་འཇུག་་་
གི་ལྟ་བས་རྒྱས་གདབ་པ། ཐ་མ་བདེ་སྟོང་རྗེས་སུ་དྲན་པ་ཙམ་མོ། །བཞི་པ་བསྲུང་་་་
བའི་དམ་ཚིག་ནི། རབ་སྐྱོན་ཅན་བརྒྱད་ཀ་བསྲུང་དགོས་ཏེ། བརྒྱད་པོ་གང་ཞེ་ན།
བུམ་དབང་གི་ལྟ་བའི་སྣང་ཕྱོགས་དང་སྟོང་ཕྱོགས་གཉིས་ཏེ་སྔ་མས་སྒྲོ་བཏགས་ཕྱི་མས་་་་་
སྐུར་པ་བཏབ་པས་སྐྱོན་ཅན་ནོ། །གསང་དབང་གི་ཉོན་མོངས་རང་བྱུང༌། རྣམ་རྟོག་་་་་
སྣྲེལ་ཞི་རང་བྱུང་རྣམས་ལས་དང་པོ་གཉིས་རྒོད་པས་བསྡུས། ཐ་མ་བྱིང་བས་བསྡུས་་་་་
ལྷུང་བས་སྐྱོན་ཅན་་་
པས་སྐྱོན་ཅན་ནོ། །དབང་གསུམ་པ་དང་བཞི་པ་གཉིས་ཀྱི་དགའ་བ་དང་མཆོག་དག་་་
གཉིས་བདེ་བའི་ཕྱོགས་སུ་ལྷུང༌། དགའ་བྲལ་ནི་སྟོང་པའི་ཕྱོགས་སུ་ལྷུང་བ
ནོ༑ །སྤྱིར་ནི་ལྟ་བ་སྐྱོན་མེད་བཞི་ལས། དབང་བཞི་པའི་མས་བརྟན་གྱི་དགའ་བཞིའི་
ཐ་མ་ལྷན་ཅིག་སྐྱེས་པའི་དགའ་བ་དེ་སྐྱོན་མེད་ཁོ་ན་ཡིན། གཞན་གསུམ་ནི་རང་རང་གི་་
ནང་ཚན་གྱི་ལྟ་བ་སྔ་མ་ལ་ལྟོས་ན་སྐྱོན་མེད་ཡིན། ཕྱི་མ་ཕྱི་མའི་དབང་དུ་བྱས་དུས་སྐྱོན་་་
ཅན་ལས་མ་འདས་ཏེ། དཔེར་ན་བུམ་དབང་གི་ལྟ་བ་ངོ་བོ་ཉིད་གསུམ་ལས་ཟུང་འཇུག་་་
གི་ངོ་བོ་ཉིད་དེ་སྔ་མ་གཉིས་ལྟར་སྒྲོ་སྐུར་གྱི་སྐྱོན་མེད་པས་སྐྱོན་མེད་དུ་བཞག་པ་ཡིན་ཀྱང་་་
གསང་དབང་གི་ལྟ་བ་སྐྱོན་མེད་གསལ་སྟོང་ཟུང་འཇུག་གིས་བལྟས་པ་ན། གྱ་ནོམ་ལྷར་་
ཞེན་གྱི་འཛིན་པ་ཡོད་པ་དེ་དེས་སྦྱང་བར་བྱེད། དེ་ལ་སྔགས་ཀྱི་ཐུན་མོང་མ་ཡིན་པའི་ལྟ་
བ་བདེ་སྟོང་ཟུང་འཇུག་ལ་ཅུང་མ་སླེབས་པའི་སྐྱོན་ཡོད་པ་དེ་གསུམ་པའི་ཡས་འབབ་ཀྱི་་་་་་
དགའ་བཞིའི་ཐ་མ་ལྷན་ཅིག་སྐྱེས་པའི་ཡེ་ཤེས་ཀྱིས་སྦྱང་བར་བྱེད། དེ་ལ་བདེ་སྟོང་ཟུང་་
འཇུག་གི་རྩལ་མ་རྫོགས་པའི་སྐྱོན་ཡོད་པ་དེ་བཞི་པའི་མས་བརྟན་གྱི་དགའ་བཞིའི་ཐ་མ་་་་
ལྷན་ཅིག་སྐྱེས་པའི་དགའ་བ་དེས་སྦྱང་ནས་ལྟ་བ་སྔ་མ་གསུམ་པོ་དང་བཞི་བའི་ལྟ་བ་འདི་་་་
ལ་ངོ་བོ་དབྱེར་མེད་ལ་ལྡོག་པ་ཐ་དད་ཀྱི་ཚུལ་དུ་ཚང་སྟེ། བཞི་པའི་ལྟ་བ་ངོ་སྤྲོད་པའི་ཚེ།
266

མདོར་ན་སེམས་ཀྱི་གཤིས་ཅིར་ཡང་མ་ཡིན་པ། གདངས་བདེ་ཆེན་དུ་མ་འགགས་པ།
རྩལ་ལྷ་སྐུར་འཆར་བ། བསྒོམ་བྱ་སྒོམ་བྱེད་ཀྱི་སྤྲོས་པ་དང་བྲལ་བ་ཞེས་པའི་དང་པོས་་་་
གསང་དབང་དང་། གཉིས་པས་ཤེར་དབང་དང་། གསུམ་པས་བུམ་དབང་། བཞི་་
པས་དབང་བཞི་པའི་ལྟ་བ་རྣམས་ཀྱི་རང་ལྡོག་མ་འདྲེས་པར་བསྟན་འདུག་པའི་ཕྱིར་རོ། །
འབྲིང་སྐྱོན་ཅན་བརྒྱད་ལས་ཅི་རིགས་པ་སྤང་བའོ། །ཐ་མ་ལྷན་སྐྱེས་ཀྱི་དགའ་བ་སྔ་མ་་་་
གསུམ་སྤངས་པའོ། །ལྔ་པ་མི་འབྲལ་བའི་དམ་ཚིག་ནི། རབ་དངོས་ཀྱི་པདྨ་ཅན་དང་་་
མི་འབྲལ་བ། འབྲིང་ཡེ་ཤེས་ཀྱི་པད་ཅན་དང་མི་འབྲལ་བ། ཐ་མ་པད་ཅན་རྗེས་སུ་་་་
དྲན་པ་ཙམ་མོ། །དེ་ལྟར་མཉམ་བཞག་གི་དམ་ཚིག་རྣམས་ལམ་ཡིན་པའི་ཕྱིར་གོམས་་་་་
དགོས༑ རྗེས་སྤྱོད་བཞི་ལྟ་བ་ཡིན་པའི་ཕྱིར་ཉམས་སུ་མྱོང་དགོས། བཟའ་བའི་བཞི་་་
མཐུན་ཕྱོགས་ཡིན་པའི་ཕྱིར་བསྟེན་དགོས། བསྲུང་བའི་བཞི་ཏིང་ངེ་འཛིན་གྱི་མི་མཐུན་་་
ཕྱོགས་ཡིན་པའི་ཕྱིར་སྤང་དགོས། མི་འབྲལ་བའི་བཞི་ཏིང་ངེ་འཛིན་གྱི་གྲོགས་ཡིན་་་་་
པའི་ཕྱིར་མི་འབྲལ་བར་འཆང་དགོས་སོ། །དེ་ལྟར་དམ་ཚིག་ཉི་ཤུ་རེ་རེ་ལ་བསྲུང་ཚུལ་་་་
རབ་འབྲིང་ཐ་གསུམ་གྱི་དབྱེ་བས་དྲུག་ཅུར་འགྱུར་བ་འདི་ནི་བླ་མ་འབྲོག་མི་ལོ་ཙཱ་བའི་་་་་
བཞེད་པའོ། །ཚུལ་བཞིན་རྒྱུད་ལ་སྐྱེས་པའི་དང༌། ཉམས་མྱོང་སྣ་གཅིག་རྒྱུད་ལ་སྐྱེས་་
པའི་དང༌། རྣམ་གྲངས་རྗེས་སུ་དྲན་པའི་དང༌། བླ་མ་ལ་མོས་གུས་ཁྱད་པར་ཅན་གྱི་་་་་
སྒོ་ནས་བསྲུང་བ་བཞི་ནི་རྗེ་དགོན་པ་བའི་བཞེད་པའོ། །ཞེས་པ་འདི་ནི་རྗེ་བཙུན་རིན་པོ་
ཆེའི་དངོས་སློབ་ཞང་བྱ་རུ་བ་ཨཱརྻ་དེ་བའི་གཞུང་བཤད་ལས་ཇི་ལྟར་འབྱུང་བ་བཞིན་ལ་གོ་་
དཀའ་བའི་གནས་རྣམས་གསལ་པོར་བཀྲོལ་ནས་ཤཱཀྱའི་དགེ་སློང་ངག་དབང་ལེགས་པས་་
དབེན་གནས་དམ་པ་དགའ་ལྡན་ས་བཟང་དུ་བྲིས་པའོ།། ༈ ཐབས་ཤེས་ཟུང་འཇུག་་་
ཀྱེ་ཡི་རྡོ་རྗེ་ཡི། །དབང་བཞིའི་དམ་ཚིག་ཉི་ཤུའི་རྣམ་བཤད་ཀྱི། །སྤར་འདི་དགེ་་་་་་་
ལེགས་རིན་ཆེན་ལྷག་བསམ་བློས། །ལེགས་པར་བཀོད་འདིས་དམ་ཚིག་རྣམ་དག་ཤོག །
ཅེས་པ་འདིའང་ཨ་མ་རས་བྲིས་སོ། །སརྦ་དཱཀ་ལྱཱ་ནཾ་བྷ་ཝནྟུ། དགེའོ།། དགེའོ།།
དགེའོ༑།
༄༅། །ན་མོ་གུ་རུ། རང་བཞིན་བརྒྱད་ཅུའི་རྟོག་པ་ལ་རིགས་གསུམ་ལས།
267

དང་པོ་ཞེ་སྡང་གི་རྟོག་རིགས་སོ་གསུམ་ནི། ཡུལ་མི་འདོད་པའི་རྣམ་པ་ཅན་ལ་་་་
ཤས་ཆུང་ངུ་འདོད་ཆགས་དང་བྲལ་བ་དང༌། འབྲིང་འདོད་ཆགས་དང་བྲལ་བ་བར་མ་་་་་་
དང༌༑ ཆེན་པོ་ཤིན་ཏུ་འདོད་ཆགས་དང་བྲལ་བ་དང་། ནང་གི་ཡུལ་ལ་ཚུར་འཇུག་པ་་
གང་ཡིད་ཀྱི་འོང་བ་དང༌། ཕྱིའི་ཡུལ་ལ་ཕར་འགྲོ་བ་ཡིད་ཀྱི་འགྲོ་བ་དང་། ཡུལ་གྱི་་་་་
རྗེས་སུ་སོང་བ་དང༌། ཡུལ་ཡིད་དུ་འོང་བ་དང་བྲལ་བའི་གདུང་བ་ཆུང་ངུ་མྱ་ངན་དང༌།
འབྲིང་མྱ་ངན་བར་མ་དང༌། ཆེན་པོ་ཤིན་ཏུ་མྱ་ངན་དང༌། སེམས་རྣལ་དུ་འདུག་པའི་་་་
དལ་བ་ཞི་བ་དང༌། སེམས་རྒོད་པ་རྣམ་པར་རྟོག་པ་དང༌། ཡུལ་ཡིད་དུ་མི་འོང་བ་དང་
ཕྲད་ནས་སེམས་སྐྲག་པ་ཆུང་ངུ་འཇིགས་པ་དང༌། འབྲིང་འཇིགས་པ་བར་མ་དང༌།
ཆེན་པོ་ཤིན་ཏུ་འཇིགས་པ་དང༌། ཡུལ་ལ་ཞེན་པ་ཐ་མ་སྲེད་པ་དང༌། འབྲིང་སྲེད་པ་་་་་
བར་མ་དང༌། རབ་ཤིན་ཏུ་སྲེད་པ་དང༌། འདོད་ཡོན་གྱི་ཡུལ་ལ་ཀུན་ཏུ་འཛིན་པ་ཉེ་་་་
བར་ལེན་པ་དང༌། དགེ་བའི་ལས་ལ་ཡིད་གཉིས་ཟ་བ་མི་དགེ་བ་དང༌། ཟས་དང་་་་
སྐོམ་འདོད་པ་བཀྲེས་སྐོམ་དང༌། བདེ་སྡུག་བཏང་སྙོམས་གསུམ་ལ་ཡུལ་གྱི་སྒོ་ནས་ཆུང་་
ངུ་ཚོར་བ་དང༌། འབྲིང་ཚོར་བ་བར་མ་དང༌། ཆེན་པོ་ཤིན་ཏུ་ཚོར་བ་དང༌། ཡུལ་་་་་
ཤེས་པ་རིག་པ་དང༌། རིག་པར་བྱ་བའི་ལས་རིག་པ་འཛིན་པའི་གཞི་དང༌། རིགས་པ་
དང་མི་རིགས་པ་དཔྱོད་པ་སོ་སོར་རྟོག་པ་དང༌། ཆོས་རྒྱུ་མཚན་དུ་བྱས་ནས་ཁ་ན་མ་ཐོ་་་་
བ་ལ་འཛེམ་པ་ངོ་ཚ་ཤེས་པ་དང༌། དམིགས་བྱ་སྡུག་བསྔལ་དང་བྲལ་བར་འདོད་པ་ཆུང་་
ངུ་བརྩེ་བ་དང༌། འབྲིང་བརྩེ་བ་བར་མ་དང༌། ཆེན་པོ་ཤིན་ཏུ་བརྩེ་བ་དང་། ཡིད་་་་་
འཕྲིགས་པའི་སེམས་ངེས་པར་མི་གནས་པ་དོགས་པ་དང་བཅས་པ་དང༌། ཡོ་བྱད་སོག་་་
པར་འདོད་པ་སྡུད་པ་དང༌། ཡོ་བྱད་ཀུན་ཏུ་འཛིན་པ་སེར་སྣ་རྣམས་སོ།།
༈ གཉིས་པ་འདོད་ཆགས་ཀྱི་རྟོག་རིགས་བཞི་བཅུ་ནི། ཐོབ་ཟིན་གྱི་ཡུལ་ལ་་་
ཆགས་པ་འདོད་ཆགས་པ་དང༌། མ་ཐོབ་པའི་ཡུལ་ལ་ཆགས་པ་ཆགས་པ་དང༌། ཡུལ་
ཡིད་དུ་འོང་བ་མཐོང་ནས་སེམས་དགའ་བ་ཆུང་ངུ་དགའ་བ་དང་། འབྲིང་དགའ་བ་བར་་
མ་དང༌། ཆེན་པོ་ཤིན་ཏུ་དགའ་བ་དང༌། འདོད་དོན་འགྲུབ་པས་སེམས་བདེ་བ་རངས་
པ་དང༌། དེའི་རྣམ་པ་སེམས་ཀྱིས་ཡང་དང་ཡང་དུ་མྱོང་བ་རབ་ཏུ་མགུ་བ་དང༌།
268

གཏམ་སྣ་ཚོགས་པས་འདི་ཅི་ཡིན་ནམ་མིན་སྙམ་དུ་ཐེ་ཚོམ་ཟ་བ་ངོ་མཚར་བ་དང་། ཡིད་
དུ་འོང་བ་མཐོང་ནས་སེམས་གཡེང་བ་རྒོད་པ་དང༌། བདེ་བའི་རྣམ་པ་མྱོང་བ་ཚིམ་པ་་་་་
དང་༑ འཁྱུད་པར་འདོད་པ་འཁྱུད་པ་དང༌། འོ་བྱེད་པར་འདོད་པ་འོ་བྱེད་པ་དང༌།
ལུས་ཀྱི་ཆ་ཤས་འཇིབ་པར་འདོད་པ་འཇིབ་པ་དང༌། རྒྱུད་མི་འགྱུར་བ་བརྟན་པ་དང༌།
དགེ་ལ་གཞོལ་བ་བརྩོན་འགྲུས་དང༌། མཐོ་བར་སེམས་པ་ཁེངས་པ་དང་། བྱ་བ་་་་་་
རྫོགས་པར་བྱེད་པ་བྱེད་པ་དང༌། ནོར་འཕྲོག་པར་འདོད་པ་འཕྲོག་པ་དང་། གཞན་་་་་
གྱི་དཔུང་